Berlingske Tidende, 1781-06-08
London, den 25de Mai. Hoffet har ved Hoftidenden under 22de huj. ladet bekiendtgiøre en Beretning fra Gouverneuren i Provindsen Georgien, Hr. Thomas Wright, datert Savannah den 9de Martii, hvilken samme melder, at han den 6te Martii har samtykt i 5 Bill: ved den ene af disse bevilger Kolonien en Afgift at Udførselen af alle indenlandske Vexler og Producter, som en Hielp til Kongeriget Stor=Britanniens store Udgifter, og har anmodet Kongen om at antage dette, som et ringe Bevis paa deres Taknemmelighed imod Hs. Majestæt, og deres Kiærlighed mod Moderlandet. Gouverneuren melder tillige, at denne Afgift blev foreslaget til 5 pro Cento; men at der er kunde bevilges meere end 2 1/2 formedelst Provindsens forfaldne og udtømte Omstændigheder. En anden af disse 5 Bills forer den Titel: Act, til desto bedre at sette Hs. Majestæts Regiering og denne Provindses Fred i Sikkerhed imod Rebellernes og andre ildesindede Personers Anfald og ondskabsfulde forehavende. - For nogen Tid meldte man, at Admiral Hood havde angrebet en Convoy af Transportskibe under Bedækning af adskillige Krigskibe, paa hvilke første der vare 6000 Mand Tropper, og erobret 4 af disse Krigskibe, nogle Fregatter og den største Deel af Convoyen. Nu bekræftes denne Efterretning i en Skrivelse fra Dublin, under 18de huj., og det efter en Expressers Ankomst til Cork med Depecher fra Admiral Rodney, med det Tillæg, at disse erobrede Skibe. hvis Antal beregnes til 6 Franske Krigs= og 24 Transportskibe, allerede lykkeligen ere ankomne til St. Eustach. Jmidlertid har dog Hoffet intet ladet bekiendtgiøre derom. Med den Expresser, som den 18de huj. ankom fra Bombay, har man end videre fornummet, at General Goddardhar, efterat han havde ladet saa stærk en Besætning blive tilbage i Basan, som han kunde miste fra sine Tropper, brækket op med sin hele Armee, samt en Forstærkning af Mandskab og Feldtstykker, fra Basan til Mangalore, som er Hyder Alis fornemmeste Eiendom paa den Malabariske Kyst, i den Hensigt at beleyre ogsaa dette Sted. - De fleste Kanoner og Mørsere, som man fandt paa Voldene i Basan, ere forfærdigede enten i Frankrig eller Holland, og af deres Kiøbmænd eller Factorer solgte til Hyder=Ali. - Mangalore er en Søestad med en Havn i Ostindien, paa Halvøen paa denne Side af Ganges ved den Malabriske Kyst, og et af de fornemste Steder i Kongeriget Carnatie, har en fortreffelig Rhed, hvor Skibene kunne ligge for Anker i den regnagtige Tid af Aaret, og beboes af Hedninger og Mahometaner. - J Onsdags blev en Expresser afsendt til Portsmouth med den Ordre, at de Skibe, som nyelig vare ankomne til Spithead, og høre til den store Flode, skulle indtage friske Levnetsmidler, og gaae i Søen saa hastig, som mueligt. - Admiral Darby er den 21de huj. ankommen til Portsmouth med adskillige af sine Skibe, og i Gaar hertil. Han har i Dag gjort sin Opvartning ved Hoffet paa St. James, og derpaa havt en Samtale, med Kongen. Til Sikkerhed for den Convoy, som vi vente fra Jamaika, har han ladet 10 Linieskibe af sin Flode blive tilbage i Søen under Admiral Digbys Commando. J Admiralitets Forsamlingen, som i Dag holdtes hos Lord Sandwich har han fremlagt sin Journal over Expeditionen til Gibraltar; og om faa Dage skal han igien paatage sig Commandoen over den store Flode. - Vores Kongel. Krigskib, Non such paa 64 Kanoner, har to Gange været i Trefning med et Fransk Skib paa 80 Kanoner, og er blevet temmelig beskadiget. Det havde 26 Døde og 64 Saarede. Dersom Dagbrækningen ikke havde viist, hvor svagt dette Skib var, saa havde formodentlig det Franske strøget. - Admiral Parker skal convoyere de Tydske Recruter, som ventes fra Weser, og om hvis Ankomst man endnu i Dag intet har hørt.